CBG เริงร่า! ไตรมาส 3/59 มีกำไร 439.48 ลบ. โต 44.64%
CBG เริงร่า! ไตรมาส 3/59 มีกำไร 439.48 ลบ. โต 44.64%
14 พ.ย. 2559

บริษัท คาราบาวกรุ๊ป จำกัด (มหาชน) หรือ CBG รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 439.48 ล้านบาท หรือมีกำไรสุทธิ 0.44 บาทต่อหุ้น เพิ่มขึ้น 44.64% จากช่วงเดียวกันของปีก่อนที่มีกำไรสุทธิ 299.69 ล้านบาท หรือมีกำไรสุทธิ 0.30 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่อง บริษัทฯ มีรายได้จากการขายเท่ากับ 2,689 ล้านบาท เพิ่มขึ้น 745 ล้านบาทหรือร้อยละ 38.3 โดยแบ่งเป็นรายได้จากการขายในประเทศเท่ากับ 1,850 ล้านบาท เพิ่มขึ้น 416 ล้านบาทหรือร้อยละ 29.0 และรายได้จากการขายต่างประเทศเท่ากับ 839 ล้านบาท เพิ่มขึ้น 329 ล้านบาทหรือร้อยละ 64.5 การเพิ่มขึ้นของรายได้จากการขายในประเทศเป็นผลของการเพิ่มหน่วยรถเงินสดและศูนย์กระจายสินค้าและการเพิ่มขึ้นของรายได้จากการขายต่างประเทศเป็นผลของการเติบโตอย่างต่อเนื่องในประเทศกัมพูชา และอัฟกานิสถาน
ขณะเดียวกันผลการดำเนินงานช่วง 9 เดือนแรกมีกำไรสุทธิ 1.20 พันล้านบาท หรือ 1.21  บาทต่อหุ้น เพิ่มขึ้น 60% จากช่วงเดียวกันของปีก่อนที่มีกำไรสุทธิ 967.43 ล้านบาท หรือ 0.97บาทต่อหุ้น